বিশেরবাঁশী ডেস্ক: দলীয় প্রতীকে ভোট হওয়ায় গাজীপুর সিটি নির্বাচন ঘিরে জাতীয় নির্বাচনের আবহ তৈরি হয়েছে। এ নির্বাচনের ওপর আগামী দিনের রাজনীতি এবং পরবর্তী নির্বাচনের অনেক কিছুই নির্ভর করছে বলে মনে করেন রাজনীতি বিশ্লেষকরা। এজন্য বড় দুই দল— আওয়ামী লীগ ও বিএনপি এ নির্বাচনকে সর্বোচ্চ গুরুত্ব দিয়ে দেখছে। কারণ, ছোট ছোট দলের বেশ কিছু প্রার্থী থাকলেও মেয়র পদে মূল প্রতিদ্বন্দ্বিতা হবে আওয়ামী লীগের প্রার্থী জাহাঙ্গীর আলম (নৌকা) এবং বিএনপি প্রার্থী হাসান সরকারের (ধানের শীষ) মধ্যে। এজন্য দুই দলই পূর্ণ প্রস্তুতি নিয়ে এগিয়ে যাচ্ছে।